recursal/SuperWikiNEXT-32B huggingface dataset:
**انارکلی**  (انگریزی: Anarkali)
1953ء کی ایک ہندوستانی سنیما کی تاریخی دور ڈراما فلم ہے، جس کی ہدایت کاری نند لال جسونت لال نے کی ہے، اور ناصر حسین اور حمید بٹ نے اسے تحریر کیا ہے، جو مغلیہ سلطنت کے تاریخی افسانے شہنشاہ نورالدین جہانگیر اور انارکلی پر مبنی ہے۔
افسانہ کے مطابق، شہزادہ سلیم (نورالدین جہانگیر} نے اپنے والد شہنشاہ جلال الدین اکبر کے خلاف انارکلی نامی ایک عام لڑکی سے محبت پر بغاوت کر دی۔

یہ اپنی ریلیز کے سال - 1953ء میں سب سے زیادہ کمائی کرنے والی ہندی فلم (بالی وڈ) تھی۔  اسی موضوع پر ایک اور فلم مغل اعظم تھی، جو 1960ء میں ریلیز ہوئی، جو ہندوستانی سنیما کی تاریخ میں باکس آفس پر سب سے بڑی کامیابی اور ایک اہم کامیابی بھی ثابت ہوئی۔

تاریخی حقائق
------------

انارکلی، مغل بادشاہ اکبر کی ایک کنیز تھی جس کے ساتھ اکبر کے بیٹے شہزادہ سلیم (شہزادہ سلیم بعد میں بادشاہ جہانگیر کے نام سے مشہور ہوا) کے محبت کے قصے مشہور ہیں۔ اسے ایک روایت کے مطابق بادشاہ اکبر کے حکم پر لاہور کے قریب دیوار میں زندہ چنوا دیا گیا تھا۔ لاہور کا مشہور انارکلی بازار اسی کے نام پر ہے۔ دراصل یہ تمام قصے یورپی مؤرخ اور سیاحوں کے گھڑے ہوئے ہیں حقیقت سے ان کا کوئی تعلق نہیں ہے۔ڈاکٹر انیس ناگی نے اس موضوع پر ایک کتابچہ تالیف کیا ہے جس کا نام" انار کلی حقیقت یا رومان" ہے۔ اس میں ان مختلف مضامین کو اکٹھا کیا گیا ہے جن میں انار کلی کے واقعے کے سچ ہونے یا نہ ہونے کے بارے میں لکھا گیا۔ اکثر مسلمان مورخوں نے اس واقعے کو جھٹلایا ہیں۔

کہانی
-----

شہنشاہ جلال الدین اکبر ظہیر الدین محمد بابر کا پوتا اور نصیر الدین محمد ہمایوں کا بیٹا ہے۔ اس نے ہندوستان پر ایک انسانی اور انصاف پسند دل کے ساتھ حکومت کی۔ وہ جانتا تھا کہ ہندوؤں کی حمایت حاصل کرنے کے لیے، اسے ان کے ساتھ اچھا سلوک کرنا چاہیے، انھیں آزادی سے عبادت کرنے کی اجازت دینا چاہیے، اور اس امن کو برقرار رکھنے کے لیے، اس نے جودھا بائی سے شادی کی، جو ایک ہندو راجپوت تھی اور راجہ بھگونت داس کی بہن تھی۔ اس شادی کے ذریعے جو پہلے بت اولاد تھے وہ شہزادہ سلیم کے قابل فخر والدین بن گئے۔ اکبر کی نادرہ سے پہلی ملاقات انار باغ میں ہوئی، جب وہ اپنے عاشق کی آمد کا انتظار کر رہی تھی۔ وہ اس سے اتنا خوش ہوا کہ وہ اسے انعام دینا چاہتا تھا، لیکن اس نے صرف ایک انار مانگا، چنانچہ اس نے اسے انارکلی کے نام سے نوازا۔ وہ اس سے دوسری بار ملا جب وہ سلیم کی زندگی بچانے میں کامیاب ہو گئی، جب وہ کابل کی جنگ میں شدید زخمی ہو گیا تھا۔ اکبر ایک بار پھر اس سے خوش ہوا، اسے انعام دینا چاہتا تھا، لیکن اس نے پھر اسے ٹھکرا دیا۔ تیسری بار اس نے اکبر کو ناراض کیا جب اس نے شراب کے نشے میں اس کے دربار میں گایا اور ڈانس کیا اور اس نے اسے قید کر دیا۔ اکبر کے محل کی بنیادیں ہی جڑوں تک ہل جائیں گی، اور اس کے انصاف کرنے کے انداز کو اس وقت انتہائی امتحان میں ڈالا جائے گا، جب اسے پتہ چلے گا کہ سلیم انارکلی سے محبت کرتا ہے اور اس سے شادی کرنا چاہتا ہے۔ یوں تو اکبر ہندوؤں اور مسلمانوں کے درمیان میں جھگڑے کو ختم کرنے میں کامیاب ہو گیا ہو لیکن کیا امیر اور غریب کے درمیان میں دیوار کو گرا سکے گا؟

مزید دیکھیے
-----------

* نورالدین جہانگیر

حوالہ جات
---------

1. ↑  1953 Top Earners at the box office (Figures in Indian Rupees) Box Office India website, اخذکردہ بتاریخ 5 دسمبر 2019
2. ↑  1960–1969 Top earners at the box office Box Office India website, اخذکردہ بتاریخ 5 دسمبر 2019
**ہمام بن منبہ** حافظ الامت سیدنا ابوہریرہ کے شاگرد تھے،حدیث کی اولین ترین کتاب صحیفہ ہمام ابن منبہ ان کی تالیف ہے۔

نام و نسب
---------

أبو عقبہ ہمام بن منبہ بن كامل بن شيخ، اليمانی الصنعانی الابناوی تابعین کی نسل میں سے تھے۔ آپ کے والد منبہ بن کامل کے چار فرزند جن کے نام ہمام بن منبہ، وہب بن منبہ، معقل بن منبہ اور غیلان بن منبہ تھے۔  

ہمام بن منبہ جنوبی عرب کے باشندے تھے جبکہ آپ کی اصل ایرانی تھی۔ آپ کی ولادت ایک ایسے فارسی خاندان میں ہوئی جو طلوع اسلام سے پہلے نوشیروان کسریٰ کے عہد میں ایران سے آکر جنوبی عرب میں رہائش پزیر ہو گیا تھا۔ یہ لوگ ابناء فارس کہلاتے تھے۔ ابناء دراصل ان ایرانیوں کی اولاد کو کہتے ہیں جو یمن کو فتح کرنے کے بعد وہیں بس گئے تھے۔ یہ فوج نوشیروان کسریٰ نے سیف بن ذی ایران کی درخواست پر حبشیوں سے جنگ کرنے کے لیے بھیجی تھی۔

ولادت
-----

ہمام بن منبہ 40ھ بمطابق 660ء صنعاء کے قریب ایک جگہ ذمار میں پیدا ہوئے جہاں آپ کے والد اپنے خاندان کے ساتھ رہائش پزیر تھے۔ یہی وجہ ہے کہ آپ الیمانی صنعانی الابناوی کہلاتے تھے جبکہ آپ کی کنیت ابو عقبہ تھی۔

خاندان
------

ہمام بن منبہ کے چھوٹے بھائی وہب بن منبہ ایک عرصہ تک اپنے وطن میں قاضی رہے۔ ھمام بن منبہ کی طرح وہب بن منبہ بھی بہت زاہد و عابد تھے۔ انہوں نے 20 سال تک عشاء اور فجر کی نماز ایک ہی وضو کے ساتھ ادا کی۔ 100ھ میں وہ مکہ مکرمہ میں موجود تھے۔ یہاں انہوں نے متعدد نامور فقہاء سے فیض حاصل کیا۔ عمر کے بالکل آخری حصے میں انہیں یمن میں قید خانے میں ڈال دیا گیا جس کی کوئی وجہ معلوم نہیں ہوئی البتہ وہ دین کی خاطر اس قید پر راضی تھے اور کہتے تھے کہ "رب تعالیٰ نے ہمارے لیے قید مقرر کی تو ہم نے اس کی عبادت اور زیادہ کردی"۔

مرویات
------

ہمام بن منبہ ایک ثقہ راوی ہیں۔ آپ سیدنا ابوہریرہ کے خاص شاگردوں میں سے تھے۔ آپ اپنے استاد کی از حد قدر کیا کرتے تھے اور ان کی خدمت میں زیادہ وقت گزارتے تھے۔ آپ نے ابوہریرہ سے نہ صرف حدیث کی تعلیم حاصل کی بلکہ معلم کائنات حضرت محمد مصطفی صلی اللہ علیہ وسلم کی سیرت مطہرہ کے مختلف مظاہر و محاسن کی آگاہی بھی حاصل کی۔ ہمام بن منبہ اپنے استاد اور رہبر و رہنما ابوہریرہ سے مختلف نکات کے بارے میں سوالات کرتے رہتے تھے اور ان کے سیر حاصل جواب پاتے تھے۔ آپ اپنے استاد کے اس قدر مقرب ہو گئے کہ انہوں نے آپ کو ایک صحیفہ حدیث عنایت کیا جس کی آپ نے تاعمر انتہائی عقیدت و محبت کے ساتھ حفاظت بھی کی اور ان احادیث کو حتی الامکان دوسروں تک بھی پہنچایا۔

وفات
----

ہمام بن منبہ نے مختلف اسلامی جنگوں میں بھی بھرپور حصہ لیا اور مجاہد ہونے کے ساتھ ساتھ غازی کا مرتبہ بھی حاصل کیا۔ آپ نے لمبی عمر پائی اور 131ھ بمطابق 749ء میں اپنے وطن صنعاء میں ہی وفات پائی۔

حوالہ جات
---------

1. 1 2 3   — اخذ شدہ بتاریخ: 25 فروری 2021
2. 1 2   — اخذ شدہ بتاریخ: 25 فروری 2021
3. 1 2 3  Identifiants et Référentiels — اخذ شدہ بتاریخ: 25 فروری 2021
4. ↑  طبقات ابن سعد،جلد 5۔ تہذیب التہذیب ،ابن حجر،جلد 11۔ سیر اعلام النبلاء،امام ذہبی، جلد 5۔ کتاب الثقات ،ابن حبان،۔ کشف الظنون،حاجی خلیفہ۔
دہلی کے مشہور دروازوں میں سے ایک دروازہ۔ اس دروازے کی تعمیر شیر شاہ سوری کے عہد میں ہوئی اور یہ پرانے قلعے کا داخلی گیٹ تھا۔مولوی محمد باقر کو بھی اس دروازے کے سامنے شہید کیا گیا

وجہ شہرت
--------

جنگ آزادی میں تیرہ اور انیس ستمبر کے درمیان میں انگریزوں نے دلی کا محاصرہ کیا۔ لاہوری گیٹ اور اجمیری گیٹ سے حملے ہوتے رہے، بالآخر انگریزوں نے لاہوری گيٹ سے پیش قدمی کی تو بہادر شاہ ظفر نے قلعہ چھوڑ کر ہمایوں کے مقبرے میں پناہ لی، بعض غداروں کی مدد سے کیپٹن ہڈسن نے انھیں قید کر لیا اور ان کے بیٹوں سے اپنے آپ کوحوالے کرنے کو کہا لیکن بیٹوں نے جان کی امان مانگی اور کیپٹن نے جب امان دینے سے منع کر دیا تو انھوں نے خود سپردگی سے انکار کیا۔ اس طرح کپٹن ہڈسن نے ان شہزادوں کے سر قلم کرکے ان کو بہادر شاہ ظفر کے سامنے طشت میں پیش کیا اور ان کی لاشوں کو خونی دروازے پر لٹکا دیا گیا۔

خون ہی خون
----------

اس کے علاوہ شہنشاہ جہانگیر نے عبدالر حیم خان خاناں کے دو لڑکوں کو اسی گيٹ پر پھانسی دی تھی، پھراورنگ زیب نے اپنے بھائی دارا شکوہ کو بھی وہیں قتل کیا تھا لیکن خونی دروازہ اب اٹھارہ سو ستاون کے غدر کے لیے سبب سے زیادہ جانا جاتا ہے۔

|  |  |
| --- | --- |
|  | ویکی ذخائر پر **خونی دروازہ** سے متعلق سمعی و بصری مواد ملاحظہ کریں۔ |

نگار خانہ
---------

* 
* 
* 
*
**مدن موہن کوحلی** ہندوستانی فلموں کے بہترین موسیقاروں میں سے ایک ہیں۔ انھوں نے فلم کے لیے بہترین موسیقی ترتیب دی۔ طلعت محمود، لتا منگیشکر اور محمد رفیع نے ان کی ترتیب دی ھوئی موسیقی میں بہترین گانے گائے۔ خاص طور پر لتا منگیشکر نے مدن موہن کی بنائی ہوئی دھنوں پر بہتریں غزلیں گائیں۔ 1950 سے 1970 کی دہائی تک مدن موہن بولی وڈ کے سنگیت کی دنیا پر چھائے رہے۔ یہ بات بہت کم لوگوں کو معلوم ہے کی مدن موہن کی پیدائش 25 جون، 1924 میں عراقی کردستان کے مقام "ایربیل" میں ہوئی جہان ان کے والد رائے بہادر چنی لال کردستان کی "پیش مرگا" کی فوج میں اکاونٹنٹ جنرل تھے۔ مدن موہن نے اپنی زندگی کے ابتدائی پانچ (5) سال عراق اور مشرق وسطیٰ میں گزارے۔ وہ 1932 میں اپنے اہل خانہ کے ساتھ واپس اپنے شہر چکوال، ضلع جہلم، پنجاب (اب پاکستان) واپس آ گئے۔ اور ان کے والدین ان کو دادا دادی کے پاس چھوڑ کر بسلسلہ کاروبار ممبئی چلے گئے اور بحیثت کارباری شراکت دار "ممبئی ٹاکیز" اور "فلمستان اسٹوڈیو" میں پیسہ لگایا۔ چھ (6) سال بعد مدن موہن بھی ممبئی آ گئے۔ ابتدائی تعلیم ممبئی میں حاصل کرنے کے بعد انھوں نے دہلی کے کرنل براؤں کیمرج اسکول میں تعلیم حاصل کی۔ ان کی والدہ کو شاعری اور موسیقی سے شعف اور گہرا ذوق تھا۔ جس کا اثر مدن موہن پرخاصا گہرا ہوا۔ تعلیم کے بعد انھوں نے آل انڈیا ریڈیو، لکھنؤ میں ملازمت شروع کی جہان پر انھون نے طلعت محمود، استاد فیاض علی خان، استاد اکبر علی خان اور بیگم اختر سے موسیقی کے رموز سیکھے۔ مدن موہن نے راج کپور، ثریا اور نرگس کے ساتھ بھی کام کیا۔ مدن موہن نےساحر لدھیانوی، راجہ مہدی علی خان، مجروح سلطان پوری، کیفی اعظمی، راجندر کشن اور نقش لائل پوری وغیرہ کی شاعری کو اپنی بنائی ہوئی موسیقی میں بڑے موثر انداز میں نہایت خوبصورتی سے سمویا۔ مدن موہن کا اردو کا لہجہ بہت ہی اچھا تھا۔ اردو لکھتے بھی اچھی تھے۔ مگر ان کے لہجے میں" پوٹوہاری" پن بھی جھلکتا تھا۔ بہت اچھی اردو میں گفتگو کرتے تھے۔ اردو غزل کی بہت سمجھ تھی۔ لتا منگیشکر نے سب سے زیادہ غزلیات مدن موہن کی ترتیب دی ہوئی موسیقی میں ہی گائیں۔ اس لیے لتا منگیشکرنے ان کو ۔۔" غزل کا شہزادہ" ۔۔۔ کا لقب دیا تھا۔ 1964 میں ان کو فلم "وہ کون تھی" کے لیے فلم فیئر ایوارڈ کے لیے نامزد کیا گیا تھا۔ 1971 میں فلم "دستک" پر نیشنل فلم ایوارڈ سے نوازا گیا۔ مدن موہن نے 95 سے زائد فلموں کی موسیقی ترتیب دی۔ کثرت شراب نوشی کے سبب ان کے گردوں نے کام کرنا ختم کر دیا تھا۔ اسی سبب 14، جولائی 1975کو ممبئی میں انتقال ہوا۔ 2004 میں ان کی محفوظ دھنوں کو ان کے بیٹے سنجیو کوہلی نے یش چوپڑہ کی فلم "ویر زارا" میں استعمال کیا جو بہت مقبول ہوئیں۔

کچھ گیت
-------

مدن موہن کی دھنوں میں لتا منگیشکر کی کچھ یادگار غزلیں یہ ہیں :-

* آج سوچا تو آنسو نکل آئے
* اگر مجھ سے محبت ہے تو اپنے غم
* بے تاب دل کی تمنا
* حال دل انہیں یوں نہ سنایا گیا
* ہے اسی میں پیار کی آبرو
* ہم ہیں متاع کوچہ بازار کے طرح
* جانا تھا ہم سے دور
* جو ہم نے داستان اپنی سنائی، آپ کیوں روئے
* میرا قرار لے جا
* نہ تم بے وفا ہو
* نغمہ و شعر کی سوغات کسے پیش کرؤں
* رسم الفت کو نبھائیں کیسے
* رکے رکے سے قوم
* ان کو یہ شکایت تھی
* وہ بھولی داستان لو پھر یاد آگئی
* وہ چپ رہے تو
* یوں حسرتوں کے چراغ

مزید دیکھیے
-----------

* مدن موہن مالویہ

حوالہ جات
---------

1. ↑  Identifiants et Référentiels — اخذ شدہ بتاریخ: 2 مئی 2020
2. ↑  میوزک برینز آرٹسٹ آئی ڈی:  — اخذ شدہ بتاریخ: 23 اگست 2021
**مقدس فرانسس زیویر** (پیدائشی نام: **Francisco de Jasso y Azpilicueta**، مدت حیات: 7 اپریل 1506ء – 3 دسمبر 1552ء) ایک ناواری باسک رومن کیتھولک مبلغ دین تھے۔ وہ جاویر (باسک میں جابیر) مملکت ناوار (موجودہ ہسپانیہ) میں پیدا ہوئے۔ وہ یسوعی فرقے کے شریک بانی تھے۔ وہ اگناطیس لویولا کے ساتھیوں میں سے ایک تھے اور 1534ء کو مونمارٹر، پیرس میں مفلسی اور عفت کی قسم کھانے والے پہلے ساتھ یسوعیوں میں سے ایک تھے۔ انہوں نے ایشیا میں وسیع پیمانے پر مذہب کے پھیلاؤ کے لیے کام کیا اور اس وقت پرتگیزی سلطنت (خاص طور پر ہندوستان میں) میں انجیل کی تبلیغ کے کام سے گہرا پڑا۔ وہ جاپان، بورنیو، جزائر ملوک اور کچھ دوسرے علاقوں کی طرف پہلے مسیحی مبلغ دین تھے۔ دینِ مسیحیت کی تبلیغ میں فرانسس کو ہندوستان کی نسبت ان علاقوں میں کم کامیابی نصیب ہوئی اس کی بڑی وجہ ان علاقوں کی اجنبی زبان اور وہاں کے لوگوں کی مخالفت تھی۔ وہ دینِ مسیحیت کی تبلیغ کے مشن کو چین تک لانے کے قریب تھے کہ ایسا کرنے سے پہلے جزیرہ شانگ چوان میں وفات پاگئے۔

حوالہ جات
---------

1. ↑  BeWeb person ID:  — اخذ شدہ بتاریخ: 13 فروری 2021
2. ↑  Spanish Biographical Dictionary ID:  — عنوان : Diccionario biográfico español
3. 1 2 3  Spanish Biographical Dictionary ID:
4. ↑
5. ↑
6. ↑
7. ↑
8. ↑
9. ↑  مکمل کام یہاں دستیاب ہے:  — عنوان : Library of the World's Best Literature
10. ↑
11. ↑
تعزیرات ہند کی دفعہ 2 (1) کے مطابق "ناقابل دست اندازی قانون" کے معاملوں سے مراد ایسے جرم کے معاملے ہیں جن میں پولیس اہل کاروں کو وارنٹ کے بنا گرفتار کرنے کا حق حاصل نہیں ہوتا ۔

ایک عدالتی فیصلے کی نظیر
------------------------

اوم پرکاش بنام حکومت ہند A۔I۔R۔ 2012 S۔C۔545 کے معاملے میں بھارت کے سپریم کورٹ نے یہ تاریخی فیصلہ صادر کیا تھا کہ ناقابل دست اندازی قانون کے معاملوں سے مراد ایسے جرم کے معاملے ہیں جن میں پولیس اہل کاروں کو وارنٹ کے بنا گرفتار کرنے کا حق حاصل نہیں ہوتا ہے ۔

جرائم کی نوعیت
--------------

ناقابل دست اندازی قانون کے تحت ہونے والے جرائم عمومًا اتنے سنجیدہ نہیں ہوتے جیسے کہ ایک دوسرے کو گالی گلوچ دینا، معمولی جھگڑا جس میں چوٹ نہ ہو اور ڈرانے دھمکانے کے معاملے۔ 2013 میں بھارت کی ممبئی ہائی کورٹ نے شراب پی کر
گاڑی چلانے کو ایک ناقابل دست اندازی قانون جرم قرار دیا۔

مزید دیکھیے
-----------

* قابل دست اندازی قانون
* تعزیرات ہند
* مجموعہ تعزیرات پاکستان
* جرم

حوالہ جات
---------

1. ↑  "آرکائیو کاپی"۔ 06 مارچ 2016 میں اصل سے آرکائیو شدہ۔ اخذ شدہ بتاریخ 15 اکتوبر 2015  الوسيط `|url-status=` تم تجاهله (معاونت)
2. ↑  Police station basics – Die Hard Indian
3. ↑  HC says drunk driving cases are non-cognizable offences | Mumbai News - Times of India

خارجی روابط
-----------

* بھارتی قوانین کی زمرہ بندی
**سٹیسی مروتھی** یا **سرینگم مروتھی** (پیدائش: 31 مئی 1952ء) سنگاپور سے تعلق رکھنے والے ایک کرکٹ کھلاڑی اور سنگاپور کی قومی کرکٹ ٹیم کے سابق کپتان ہیں۔  مروتھی نے سنگاپور میں کرکٹ میں اہم کردار ادا کیا تھا: وہ 60 سال کی عمر میں 1968ء سے سنگاپور کرکٹ ایسوسی ایشن (SCA) لیگ میں مسلسل 45 سال کھیلنے کا ریکارڈ رکھتے ہیں۔ مروتھی نے پہلی بار 1968ء میں سنگاپور کرکٹ ایسوسی ایشن ڈویژن 2 کی ٹیم کمبائنڈ اسکولز کے لیے کھیلا۔ دو سال بعد، وہ قومی ٹیم کے لیے کھیل رہے تھے، اور وہ 17 سال کی عمر میں، وکٹوریہ اسکول کے طالب علم ہونے کے ساتھ ساتھ، سب سے کم عمر قومی کرکٹ کھلاڑی بن گئے   وہ 2001ء تک قومی ٹیم میں تھے، جس میں 1976، 1979-1989 اور 1994 میں بطور کپتان اسپیلز شامل تھے۔ ان کے بیٹے پیٹر اور جیمز بھی سنگاپور کرکٹ کے بین الاقوامی کھلاڑی ہیں۔  مروتھی کی سب سے قابل ذکر کارکردگی 21 فروری 1973ء کو آئی، جب سنگاپور کے سلیکشن کے لیے کھیلتے ہوئے، انہوں نے پڈانگ میں ایک دوستانہ میچ میں پاکستان کے خلاف 55/4 حاصل کیا۔ ان کی چار وکٹوں میں سے ایک پاکستانی کپتان، ماجد خان اور ظہیر عباس تھے، جنہیں پاکستان کے بہترین بلے بازوں میں شمار کیا جاتا ہے، نے تبصرہ کیا کہ "مروتھی، ایک بار جب وہ اپنی پرواز اور رفتار کو مختلف کرنے کے فن میں مہارت حاصل کر لیں تو وہ کسی بھی ملک کی ٹیم میں جگہ پا سکتے ہیں۔ "

حوالہ جات
---------

1. 1 2  "Cricket's the name of the game for skipper Muruthi"۔ eresources.nlb.gov.sg۔ اخذ شدہ بتاریخ 10 جنوری 2019
2. 1 2  "Star of the week Muruthi's grit earns reward"۔ eresources.nlb.gov.sg۔ اخذ شدہ بتاریخ 10 جنوری 2019
3. ↑  hermes (2017-08-22)۔ "Sreerangam clan synonymous with Singapore cricket"۔ The Straits Times (بزبان انگریزی)۔ اخذ شدہ بتاریخ 10 جنوری 2019
**مولوی نور محمد ثاقب** (پیدائش;1958ء)ایک افغان طالبان سیاست دان اور 7 ستمبر 2021ء سے افغانستان میں موجودہ وزیر حج و اوقاف ہیں۔  اس سے قبل انہوں نے امارت اسلامیہ افغانستان کے 1996ء-2001ء کے دوران سپریم کورٹ کے چیف جسٹس اور اس کی مذہبی کمیٹی کے سربراہ کے طور پر بھی خدمات انجام دیں۔

تعلیم
-----

مولوی نور محمد ثاقب 1958ء کو صوبہ کابل کے بگرامی ضلع میں پیدا ہوئے۔ دیگر ذرائع کا کہنا ہے کہ ثاقب کا تعلق صوبہ کابل کے دہ سبز ضلع سے ہے اور اس کا تعلق پشتون احمد زئی قبیلے سے ہے۔ ثاقب نے پاکستان میں دارالعلوم حقانیہ سے تعلیم حاصل کی اور حدیث کے آخری امتحان میں اپنے مدرسے اور وفاق المدارس العربیہ پاکستان دونوں میں پہلی پوزیشن حاصل کی تھی۔ ایک سال حدیث کا مطالعہ کرنے سے پہلے، انہوں نے مدرسہ انوار العلوم، مرکزی جامع مسجد، گوجرانوالہ میں تعلیم حاصل تعلیم حاصل کی،جہاں انہوں نے مشکوۃ شریف اورالہدایہ قاضی حمید اللہ خان اور تفسیر جلالین زاہد الراشدی سے پڑھی .

حوالہ جات
---------

 

1. ↑  "طالبان کی نئی عبوری حکومت کا اعلان،محمداحسن اخوند سربراہ جبکہ ملا عبدالغنی برادر نائب سربراہ مقرر"۔ 7 September 2021۔ 07 ستمبر 2021 میں اصل سے آرکائیو شدہ۔ اخذ شدہ بتاریخ 05 نومبر 2021  الوسيط `|url-status=` تم تجاهله (معاونت)
2. ↑  "NOOR MOHAMMAD SAQIB | United Nations Security Council"
3. 1 2  "Saqib, Noor Mohammad"۔ www.afghan-bios.info
4. ↑  زاہد الراشدی۔ "افغانستان کے عدالتی اور تعلیمی نظام پر ایک نظر | ابوعمار زاہد الراشدی"
**سعدیہ سہیل رانا** (پیدائش 23 اپریل 1968) ایک پاکستانی سیاستدان ہے جو مئی 2013 سے مئی 2018 تک پنجاب کی صوبائی اسمبلی کی ممبر رہیں۔

ان کی سیاسی وابستگی پاکستان تحریک انصاف سے ہے۔

ابتدائی زندگی اور تعلیم
-----------------------

سعدیہ سہیل رانا 23 اپریل 1968 کو لاہور میں پیدا ہوئیں۔  سعدیہ سہیل رانا نے بیچلر آف آرٹس کی ڈگری حاصل کی ہے۔

سیاسی کیریئر
------------

سعدیہ سہیل رانا 2013 کے عام انتخابات میں خواتین کے لئے مخصوص نشست پر پاکستان تحریک انصاف (پی ٹی آئی) کی امیدوار کے طور پر پنجاب کی صوبائی اسمبلی کے لئے پہلی بار منتخب ہوئیں اور اس کے بعد پاکستان تحریک انصاف کے لیے ناگزیر بن گئیں۔ 

پاکستان کے عام انتخابات 2018 میں خواتین کے لئے مخصوص نشست پر پی ٹی آئی کی امیدوار کے طور پر پنجاب کی صوبائی اسمبلی کے لئے دوبارہ منتخب ہوئیں۔

حوالہ جات
---------

1. 1 2  "Punjab Assembly"۔ www.pap.gov.pk۔ 13 جون 2017 میں اصل سے آرکائیو شدہ۔ اخذ شدہ بتاریخ 17 فروری 2018  تحقق من التاريخ في: `|access-date=, |archive-date=` (معاونت)
2. ↑  "2013 election women seat notification" (PDF)۔ ECP۔ 27 جنوری 2018 میں اصل (PDF) سے آرکائیو شدہ۔ اخذ شدہ بتاریخ 6 فروری 2018  تحقق من التاريخ في: `|access-date=, |archive-date=` (معاونت)
**ڈیٹنگ کوچ** (انگریزی: Dating coach) ایسے تربیت کار ہوتے ہیں جو اپنے گاہکوں کو کامیاب ڈیٹنگ اور تعلقات کے لیے بہتر مواقع کے لیے کوچنگ فراہم کرتے ہیں۔ اس کوچنگ میں مذاکرہ، تمثیلی کردار سازی (role-playing)، برتاؤ کی نمونہ سازی ( behavior modeling) اور ہدایات کی اور شکلیں ہو سکتی ہیں۔ ایک ڈیٹنگ کوچ اپنے گاہکوں کو تربیت دیتا ہے کہ وہ رومانی ساتھیوں سے ملیں اور انھیں اپنی جانب راغب کریں۔ ڈیٹنگ کوچ ان موضوعات پر خود کو مرکوز کر سکتے ہیں جیسے کہ ڈیٹنگ کا فن، بین شخصی صلاحیتین، فلرٹنگ، نفسیات، عمرانیات، بین شخصی یک گونگی، فیشن اور تفریحی سرگرمیاں۔ چونکہ ڈیٹنگ کوچ غیر سائسنس یافتہ ہوتے ہیں، اس لیے ان کے طریقوں میں کافی فرق ہو سکتا ہے۔

مواقع
-----

ڈیٹنگ کوچوں کی افادیت اور ملک در ملک مواقع میں صورت حال کافی مختلف ہے۔ سنگاپور جسے ترقی یافتہ ملک میں 30 سے 34 سال کی درمیانی عمر کے 43 فیصد مرد بغیر کسی ساتھی کے زندگی گزار رہے ہیں۔ اسی وجہ سے ڈیٹنگ کوچ کے پاس امکانات اور شاگردوں کی کمی نہیں ہے۔ جبکہ اسی عمر کی صرف 31 فیصد خواتین اکیلی ہیں۔ ڈیٹنگ کوچ گروپوں میں بھی اور انفرادی طور پر بھی مختلف اسباق، ترکیبات اور حکمت عملیاں فراہم کرتا ہے۔ ان میں سب سے زیادہ توجہ اس بات پر دی جاتی ہے کہ کس طرح اپنی مخالف جنس کو سمجھا جائے۔ اس کے علاوہ نوجوانوں کو ریستورانوں، کتب فروشوں کی دکانوں پر اور دیگر عوامی مقامات پر لے جا کر بھی ان کی عملی تربیت کی جاتی ہے۔

یورپ کے ملک برطانیہ میں بھی ڈیٹنگ کوچوں کی کافی مانگ ہے اور ان کے صلاح و مشورے کو کافی اہمیت دی جاتی ہے۔ وہاں کے ایک مشہور ڈیٹنگ کوچ جیمز پرییس جلد بازی سے نوجوان جوڑوں کو روکتے ہیں۔ ان کے مطابق کسی سے اظہار محبت کرنے کے لیے چار ماہ کا عرصہ کافی ہے۔ وہ کہتے ہیں : ’ آپ کسی کو جاننے کے لیے اس کے ساتھ ایک اچھا وقت گزار رہے ہیں جو ایک حقیقی تعلق کو جانچنے کے لیے بہت ضروری ہے۔ اگر آپ کسی کو جلدی بتا دیں گے تو ہو سکتا ہے وہ اس سے ڈر جائیں۔ اگر آپ دیر کر دیتے ہیں تو دوسرا فرد یہ سمجھے گا کہ آپ بس اس کے جذبات کے رد عمل کے طور پر ایسا کر رہے ہیں۔ ایسا کرنا اس عمل کو مزید تاخیر کا شکار اور مشکل بنا سکتا ہے۔’

مزید دیکھیے
-----------

* ڈیٹنگ

حوالہ جات
---------

1. ↑  دل کیسے جیتیں:’سنگاپور کا ڈیٹنگ گرو‘
2. ↑  ’پہلے ماہ اظہار محبت جلد بازی کے مترادف ہے‘
**مروین جارج گریل** (پیدائش: 18 دسمبر 1899ء) | (انتقال: 11 جنوری 1976ء) ایک ویسٹ انڈین کرکٹ کھلاڑی تھا جس نے 1930ء میں ایک ٹیسٹ کھیلا۔ مروین گریل نے پہلی جنگ عظیم کے دوران اٹلی میں اعزازی آرٹلری کمپنی کے ساتھ خدمات انجام دیں  اور دوسری جنگ عظیم میں مقامی ٹرینیڈاڈ رجمنٹ کے ساتھ وابستہ رہا۔

### کیریئر

ایک ہارڈ ہٹنگ لوئر آرڈر بلے باز اور ایک درمیانے رفتار کے باؤلر ، مروین گریل نے 1930ء اور 1937ء کے درمیان صرف چند فرسٹ کلاس میچ کھیلے۔ پہلے دو ٹرینیڈاڈ کے لیے 1929-30 میں آنے والے ایم سی سی کے خلاف تھے۔ جنوری 1930ء میں پورٹ آف اسپین میں کھیلے گئے اپنے ڈیبیو پر، اس نے 9 اور 8 نمبر پر بالترتیب 40 اور 54 رنز بنائے۔ اس نے ٹرینیڈاڈ کی پہلی اننگز میں سب سے زیادہ اسکور کیا اور دوسری میں ان کا دوسرا سب سے زیادہ اسکور کرنے والا تھا۔ انہوں نے مہمانوں کی دوسری اننگز میں نائجل ہیگ اور لیس ٹاؤن سینڈ کی وکٹیں بھی حاصل کیں، دونوں کھلاڑی وکٹ کیپر ایرول ہنٹے کے ہاتھوں کیچ ہوئے۔  کچھ دنوں بعد اپنے دوسرے میچ میں پورٹ آف سپین میں ایم سی سی کے خلاف بھی، گرل کو ٹرینیڈاڈ کی کپتانی کرنے کے لیے کہا گیا اور پہلی اننگز میں صفر کے بعد دوسری اننگز میں میچ کے سب سے زیادہ اسکور کے ساتھ، 34 رنز ناٹ آؤٹ، جب اس نے ایک ریئر گارڈ ایکشن کی قیادت کی جس نے تقریباً فتح حاصل کی۔  انگلش ٹیم کے خلاف ان کے تین اچھے سکور کی بنیاد پر، اور چونکہ وہ پورٹ آف اسپین میں رہتے تھے، اس لیے انھیں انگلینڈ کے خلاف دوسرے ٹیسٹ میں کھیلنے کے لیے منتخب کیا گیا جو فروری 1930ء میں پورٹ آف اسپین میں کھیلا گیا۔ انہوں نے ویسٹ انڈیز کی شکست میں 21 اور 13 رنز بنائے۔  تمام فرسٹ کلاس میچوں میں گریل نے اپنا سب سے زیادہ سکور، ناٹ آؤٹ 74 ریکارڈ کیا، اپنے آخری میں، جو 1937ء میں برٹش گیانا کے خلاف بورڈا ، جارج ٹاؤن میں کھیلا گیا۔ وہ بین الاقوامی فٹ بال ریفری بھی تھے۔

### انتقال

ان کا انتقال 11 جنوری 1976ء کو کوکورائٹ، پورٹ آف اسپین، ٹرینیڈاڈ میں 76 سال کی عمر میں ہوا۔

### مزید دیکھیے

* کرکٹ
* ٹیسٹ کرکٹ
* ویسٹ انڈیزکرکٹ ٹیم
* ویسٹ انڈیز کے ٹیسٹ کرکٹ کھلاڑیوں کی فہرست

حوالہ جات
---------

1. ↑  "Alphabetical listing of the 17 Merchants & Planters Contingents"۔ Caribbean Roll of Honour۔ اخذ شدہ بتاریخ 02 اکتوبر 2020
2. ↑  "Trinidad v MCC 1929-30 (I)"۔ Cricinfo۔ اخذ شدہ بتاریخ 28 نومبر 2018
3. ↑  "Trinidad v MCC 1929-30 (II)"۔ Cricinfo۔ اخذ شدہ بتاریخ 28 نومبر 2018
4. ↑  "2nd Test, England tour of West Indies at Port of Spain, Feb 1-6 1930"۔ Cricinfo۔ اخذ شدہ بتاریخ 17 نومبر 2018
5. ↑  "Trinidad Defeat Barbados, 3—1 In Inter-Colony Soccer"۔ Trinidad and Tobago Football History۔ 17 اگست 2022 میں اصل سے آرکائیو شدہ۔ اخذ شدہ بتاریخ 17 نومبر 2018  الوسيط `|url-status=` تم تجاهله (معاونت)
پرائڈ آف دی نیشن گولڈ میڈل
پرائڈ آف دی نیشن کے نام سے یہ گولڈ میڈل اور ایوارڈ جرنلسٹ فاونڈیشن گولڈ میڈل و ایوارڈ کمیٹی پاکستان دسمبر 2014 سے ہر سال کسی ایک شخصیت کو ان کی اعلیٰ خدمات کے اعتراف میں ایوارڈ دیتی ہے۔ اس گولڈ میڈل اور ایوارڈ کے ساتھ کوئی پیسہ نہیں دیا جاتا-

ذو الفقار علی ملک ایڈووکیٹ جرنلسٹ فاونڈیشن کے چیرمین اور سہیل صدیق سیکریٹری جنرل ہیں ۔

ایوارڈ یافتہ شخصیات
-------------------

پرائڈ آف دی نیشن گولڈ میڈل و ایوارڈ 06 دسمبر 2014 کو چترال سے تعلق رکھنے والے کمپیوٹر سائنس دان رحمت عزیز چترالی کو ان کی پاکستان کی معدومیت کا شکار زبانوں کے لیے اعلٰی خدمات کے اعتراف میں دیا گیا

بیرونی روابط
------------

پاکستانی ماہرلسانیات رحمت عزیز چترالی کو پرائڈ آف دی نیشن اور گولڈ میڈل کا اعزاز دیا گیا آرکائیو شدہ (Date missing) بذریعہ ireport.cnn.com (Error: unknown archive URL)

حوالہ جات
---------

1. ↑  "Pride of the Nation Award & Gold Medal awarded to Pakistani linguist Rehmat Aziz Chitrali - CNN iReport"۔ 24 اپریل 2016 میں اصل سے آرکائیو شدہ۔ اخذ شدہ بتاریخ 07 دسمبر 2014  الوسيط `|url-status=` تم تجاهله (معاونت)
**بیگم اختر سلیمان** (نئی اختر جہاں سہروردی) (1922–1982) ایک پاکستانی-بنگالی سماجی کارکن، سیاسی کارکن اور پاکستان کے پانچویں وزیر اعظم حسین شہید سہروردی کی بیٹی تھیں۔ بیگم اختر سلیمان 1971 کی جنگ کے دوران یحییٰ خان کی حکومت کا ساتھ دینے کے لیے باہر نکلی تھیں۔ اس نے یحییٰ خان کی حکومت کی سرگرمیوں کی بھرپور حمایت شروع کر دی۔ انھوں نے اس وقت سہروردی خاندان کی جانب سے کئی بیانات دیے کہ ان کے والد پاکستان پر یقین رکھتے ہیں۔ ان کی بیٹی شاہدہ جمیل نے پاکستان کی پہلی خاتون وفاقی وزیر قانون کے طور پر خدمات انجام دیں۔

خاندان
------

بیگم سلیمان کی شادی شاہ احمد سلیمان (جسٹس سر شاہ سلیمان کے بیٹے اور ایک بڑی برطانوی برٹش ایکسپورٹ امپورٹ کمپنی کراچی کے مینیجر جو اینٹی بائیوٹکس اور دیگر طبی سامان کا کاروبار کرتے تھے) سے ہوئی تھی اور ان کی ایک بیٹی تھی، شاہدہ جمیل (جو بعد میں پہلی خاتون بنیں، خاتون پاکستانی وفاقی وزیر قانون)۔ شاہدہ جمیل کے دو بیٹے ہیں، زاہد جمیل (پاکستان میں وکیل) اور شاہد جمیل (لندن میں وکیل)۔

عملی خدمات
----------

بیگم سلیمان کی شہری اور فلاحی کاموں میں دلچسپی اس وقت شروع ہوئی جب وہ کافی چھوٹی تھیں۔ 1946 میں جب یوم راست اقدام پر قتل ہوا تو اس نے فسادات کے متاثرین کی تکالیف کو دور کرنے کے لیے گھنٹوں کام کیا۔ بعد میں اس نے بیواؤں اور بچوں کے گھر کی بنیاد رکھی اور اس کا نام آنریری لیڈی مجسٹریٹ رکھا گیا جو نابالغوں کے جرم سے نمٹ رہی تھی۔ وہ کلکتہ میں خواتین یتیم خانہ کی اعزازی سکریٹری بھی تھیں۔

1947 میں پاکستان کی آزادی کے فوراً بعد، بیگم سلیمان نے، ہندو مسلم ہم آہنگی کو فروغ دینے کے لیے اپنے والد کی کوششوں میں مدد کرنے کے لیے، بھارت میں مسلم اقلیت کی شکایات کا مطالعہ کرنا اور ان کی حالت زار کو حکام کی توجہ دلانا اپنی خصوصی توجہ کا مرکز بنایا۔ اس کے ساتھ ساتھ ان کا ازالہ بھی کریں۔

1948 میں پاکستان منتقل ہونے کے بعد بیگم سلیمان نے بھارت سے پاکستان ہجرت کرنے والے مہاجرین کے ساتھ کام کیا تاکہ ان کی حالت بہتر ہو۔ جب ان کے والد، ایک بیوہ، 1956 میں پاکستان کے وزیر اعظم بنے، تو بیگم سلیمان نے ان کی میزبان کے طور پر کام کیا، امریکا (موسم گرما 1957) اور چین (اکتوبر 1956) کے سرکاری دوروں میں ان کے ساتھ تھیں۔

وہ معذور بچوں کی بحالی کے لیے سوسائٹی، کراچی کی صدر تھیں، ان کی بہت سی دیگر سماجی سرگرمیوں میں ریفیوجی کوآرڈینیٹنگ کونسل کی صدر تھیں۔ صدر پاکستان گلڈ ویلفیئر کونسل، کراچی سیکشن؛ بالغ نابینا مرکز کے نائب صدر؛ آل پاکستان چائلڈ ویلفیئر کونسل کے نائب صدر، قومی کونسل سماجی ورکس کی ایگزیکٹیو باڈی کے رکن، پاکستان ریڈ کراس کی ایگزیکٹو باڈی کے ارکان اور گرل گائیڈز ایسوسی ایشن آف کراچی کے ضلعی کمشنر تھی۔

حوالہ جات
---------

1. ↑  S. K. Khanna، K. N. Sudarshan (1998)۔ Encyclopaedia of South Asia: Bangladesh۔ APH Publishing۔ صفحہ: 29–۔ ISBN 978-81-7024-919-1
2. ↑  Shireen Rehmatullah (2002)۔ Social Welfare in Pakistan۔ Oxford University Press۔ صفحہ: 300۔ ISBN 978-0-19-579632-2
3. ↑  "The life and times of Rashid Suhrawardy | Dhaka Tribune"
4. ↑  "آرکائیو کاپی"۔ 05 مارچ 2022 میں اصل سے آرکائیو شدہ۔ اخذ شدہ بتاریخ 05 مارچ 2022  الوسيط `|url-status=` تم تجاهله (معاونت)
**مسجد غازی خسرو بیگ** کے صحن میں بلی سرائیوو، بوسنیا و ہرزیگووینا
غازی خسرو بیگ مسجد
**غازی خسرو بیگ مسجد** جسے مختصراً **بیگ مسجد** بھی کہا جاتا ہے بوسنیا و ہرزیگووینا کے دارالحکومت سرائیوو کی اہم ترین مسجد ہے۔ اسے ملک کا اہم ترین اسلامی مرکز اور عثمانی طرز تعمیر کا شاہکار قرار دیا جاتا ہے۔

یہ مسجد 1531ء میں عثمانی ولایتِ بوسنیا کے گورنر غازی خسرو بیگ کے حکم پر تعمیر کیا گیا۔ اس مسجد کو عثمانیوں کے مشہور معمار سنان پاشا نے تعمیر کیا جنہوں نے بیگ مسجد کی تعمیر کے بعد سلطان سلیم اول کے حکم پر ادرنہ میں شاندار جامع سلیمیہ تعمیر کی۔

محاصرۂ سرائیوو کے دوران دیگر کئی مقامات کے علاوہ مسجد کو بھی سرب جارح افواج کے ہاتھوں سخت نقصان پہنچا۔ 1996ء میں اس مسجد کی تعمیر نو کا کام کیا گیا۔ یہ مسجد آج بھی شہر کی عبادت گاہوں میں ایک ممتاز مقام رکھتی ہے۔

خسرو بیگ نے 1531ء سے 1534ء کے درمیان حلب، شام میں بھی ایسی ہی ایک مسجد تعمیر کرائی جو خسرویہ مسجد کہلاتی ہے۔

نگار خانہ
---------

* 
* 
* 
* 
*

مزید دیکھیے
-----------

* بوسنیا و ہرزیگووینا
* بوسنیا و ہرزیگووینا میں اسلام

حوالہ جات
---------



| * د
* ب
* ت
بوسنیا و ہرزیگووینا کی مساجد |
| --- |
| Emperor's Mosque, Sarajevo | 
* مسجد علی پاشا
* مسجد آرنودیا
* مسجد بیت السلام
* مسجد شہنشاہ
* مسجد فرہت پاشا، بانیا لوکا
* مسجد فرہت پاشا، سرائیوو مسجد غازی خسرو بیگ
* مسجد حاجی احمد دکاتر
* مسجد کارادوزبے
* مسجد شاہ فہد
* شریف الدین کی سفید مسجد

 | Flag of Bosnia and Herzegovina |
| 
* زمرہ
* بوسنیا و ہرزیگووینا میں اسلام

 |
**ولیم ولفریڈ وائیسال** (پیدائش:31 اکتوبر 1887ء)|(وفات:11 نومبر 1930ء) عام طور پر "ڈاج" وائیسال کے نام سے جانا جاتا ہے، ایک کرکٹ کھلاڑی تھا جو ناٹنگھم شائر اور انگلینڈ کے لیے کھیلتا تھا۔

### کیریئر

وائیسال ایک دائیں ہاتھ کے بلے باز تھے جنھوں نے پہلی جنگ عظیم سے پہلے بہت کم کام کیا تھا لیکن پھر 1920ء کی دہائی میں تیزی سے کامیاب ہوتا گیا اور ناٹنگھم شائر ٹیم میں ایک مستقل اوپنر بن گیا۔ انھوں نے 1924-25ء کی ٹیم کے رکن کے طور پر آسٹریلیا کے دورے میں ریزرو وکٹ کیپر کے طور پر کام کیا اور تین ٹیسٹ میچ کھیلے۔ انھوں نے ایڈیلیڈ میں 75 اور میلبورن میں 76 رنز بنائے۔ 1929ء میں ناٹنگھم شائر کی کاؤنٹی چیمپیئن شپ جیتنے والی ٹیم میں سرکردہ بلے باز ہونے کے بعد، وائیسال کو آسٹریلیا کے خلاف 1930ء کی سیریز کے فیصلہ کن میچ کے لیے ٹیسٹ ٹیم میں واپس بلایا گیا۔ البتہ یہ اقدام کامیاب نہیں ہوا۔ وائیسال نے صرف 13 اور 10 رنز بنائے اور میدان میں ان کی نقل و حرکت کی کمی کی وجہ سے انھیں تنقید کا نشانہ بنایا گیا، کیونکہ انگلینڈ یہ ٹیسٹ ہار گیا تھا۔

### انتقال

وہ ڈانس فلور پر پھسل گیا، اپنی کہنی کو زخمی کر دیا اور خون کی منتقلی کے باوجود سیپٹیسیمیا سے دو ہفتوں کے اندر 11 نومبر 1930ء کو ناٹنگھم, انگلینڈ میں 43 سال کی عمر میں انتقال گیا۔

مزید دیکھیے
-----------

* کرکٹ
* ٹیسٹ کرکٹ
* انگلستان قومی کرکٹ ٹیم
* انگلستان کے ٹیسٹ کرکٹ کھلاڑیوں کی فہرست

حوالہ جات
---------
امریکا کی نظریاتی ادب و لسانی تنقید کے دو (2) اہم نقاد اور محققیق جانتھن کلر (1944)اور پال ڈی مین (1919۔1983)جو اپنے ساختیاتی نظریے کے سبب معروف ھوئے۔
جانتھن کلر کا خیال ہے کہ ساختیاتی لسانیات نظام میں مخصوص قرائن کو تشکیل دیتے ہیں کیونکہ یہ نہ آسانی سے اس کے "وجود" کے وثوق کے ساتھ بیان کرپاتا ہے۔ ان کی نظر میں زبان ثقافت کی طرح ایک جیسی ھوتی ہیں۔ انھوں نے ادب اور ادراتی تحریروں کے فرق کو بھی ظاہر کیا ہے اور دریدا کے "ردتشکیل" کے نظریے پر ہسرل اور ہیڈیگر کے اثرات کو نئی معنویت دی۔ جانتھن کلر کے نظریاتی مباحث ساختیاتی لسانیات، بشریات، مارکسزم، معنیات اور تحلیل نفسی کے خمیر سے تشکیل پاتے ہیں۔
پال ڈی مین بلجیم نژاد امریکی ہیں۔ انھوں نے ساٹھ (60) کی دہائی میں "تنقید اور بحران" کے عنوان سے مقالہ لکھا۔۔ ان کا کہنا تھا کہ ادبی کاموں کو اس کے اصل جوہر کی بجائے افسانوی حوالے سے معنوی تفھیم کی جاتی ہے ساتھ ہی علامتوں اور معنویت کی تفاوت کو باریکی سے بیان کیا اور متن میں بلاغت اور معنی کے تناؤ کا بھی انکشاف کیا۔ ڈی مین کے ادبی نظریاتی نقد کے مخاطبے میں، نفسیات، سیاسیات، تاریخ، لسان، نئی تنقید اور ہیت پسندی کا بڑا عمل دخل حاصل رہا ہے۔ انھوں نے جرمن پس رومانوی شاعری پر صراحت سے لکھا اور ساتھ ہی "متنی مقتدریت کی تجددات" کو بھی مباحث میں شامل کیا۔ ان موضوعات پر احمد سہیل کی کتاب ۔۔۔"ساختیات، تاریخ، نظریہ اور تنقید"۔۔۔ 1999 میں لکھا جا چکا ہے۔
کوئٹہ ریلوے اسٹیشن
بلوچستان جو بلحاظ رقبہ پاکستان کا سب سے بڑا صوبہ ہے،بلوچستان ہر قسم کی قدرتی وسائل سے مالا مال ہے تاہم چونکہ یہ خطہ زیادہ تر خشک اور ریگستانی علاقے پر مشتمل ہے اور حکومتوں کی بھی کوئی کارکردگی نہیں رہی ہے اس لیے خطے میں سیاحت کے نظام کو فروغ نہ مل سکا۔

تاریخ
-----

 تفصیلی مضمون کے لیے **تاریخ بلوچستان** ملاحظہ کریں۔
بلوچستان کے متعلق آثار قدیمہ کی دریافتوں سے یہ بات ثابت ہوتی ہے کہ بلوچستان میں پتھروں کے دور میں بھی آبادی موجود تھی۔ مہر گڑھ کے علاقہ میں سات ہزار سال قبل مسیح کے زمانہ کی آبادی کے نشانات ملے ہیں۔ صرف مہر گڑھ ہی نہیں بلکہ اور بھی کہیں مقامات پر مختلف ادوار کے ثبوت ملے ہیں۔ کہا جاتا ہے کہ سکندر اعظم کی فتح سے قبل بلوچستان کے علاقہ پر ایران کی سلطنت کی حکمرانی تھی اور قدیم دستاویزات کے مطابق یہ علاقہ ُ ماکا، کہلایا کرتا تھا۔ تین سو پچیس سال قبل مسیح میں سکندر اعظم جب سندھو کی مہم کے بعد عراق میں بابل پر حملہ کرنے جا رہا تھا تو یہیں مکران کے ریگستان سے گزرے تھے۔ اس زمانہ میں یہاں براہوی آباد تھے جن کا تعلق ہندوستان کے قدیم ترین باشندوں، دراوڑوں سے تھا-

اہم سیاحی مقامات
----------------

جزیرہ استول
گوادر ساحل
* مہر گڑھ
* کوئٹہ شہر
* قومی شاہراہ 10
* لاہوت لامکاں
* ہنگول نیشنل پارک
* جزیرہ استول
* گوادر بندرگاہ
* گوادر ساحل
* زیارت
* وادئ پشین

مزید
----

حوالہ جات
---------



| * د
* ب
* ت
پاکستان میں سیاحت |
| --- |
| بلحاظ صوبہ | 
* آزاد کشمیر
* بلوچستان
* گلگت بلتستان
* اسلام آباد
* خیبر پختونخوا
	+ پشاور
* پنجاب
	+ فیصل آباد
	+ لاہور
	+ ملتان
* سندھ
	+ کراچی

 |
| اقسام | 
* ساحل
* پہاڑی مستقر (ہِل اسٹیشن)
* جزیرے
* جھیلیں
* طبی سیاحت
* آبشار
* جنگلاتی حیات
	+ قومی پارک
	+ محفوظ شدہ علاقے

 |
| مزید دیکھئے | 
* وزارت سیاحت پاکستان
* پاکستان ٹورزم ڈیولپمنٹ کارپوریشن

 |
| 
* Category زمرہ:پاکستان میں سیاحت

 |

| * د
* ب
* ت
پاکستان کا پرچمموضوعاتِ بلوچستان |
| --- |
| تاریخ | بلوچ قوم کی تاریخ - مہر گڑھ - قلات (ریاست) |  |
| حکومتاور سیاست | صوبائی اسمبلی - وزیراعلٰی - گورنر - تمن دار - قضیہ بلوچستان - ہزارہ ڈیموکریٹک پارٹی - بلوچ قومیت |
| کلچر اورمقامات | 
* سیاحت
* بلوچ
* بلوچ قبائل کی فہرست
* زبان
* پکوان
* موسیقی
* براہوی
* براہوی زبان
* ہزارہ قوم

 |
| جغرافیہ | شہروں کی فہرست - اضلاع - بلوچستان |
| تعلیم | بلوچستان کی جامعات |
| کھیل | ایوب نیشنل سٹیڈیم |
**رشید احمد لاشاری** (پیدائش: 18 اپریل 1922ء - وفات: 20 ستمبر 1970ء) پاکستان سے تعلق رکھنے ولاے سندھی اور اردو زبان کے ادیب، شاعر، فلمی کہانی نویس، مورخ، صحافی اور معلم تھے۔

حالات زندگی
-----------

رشید احمد لاشاری 18 اپریل 1922ء کو گاؤں ملگزار، تحصیل نصیر آباد، ضلع سبی، بلوچستان میں پیدا ہوئے۔ ان کے والد زرک خان لاشاری فورٹ سنڈیمن، بلوچستان میں لیویز میں دفعدار تھے۔ ابتدائی چار جماعت تک اردو میں تعلیم حاصل کی۔ اس کے بعد 1936ء میں سندھی فائنل کا امتحان پاس کیا۔ تعلیمی مراحل طے کر کے سندھ یونیورسٹی سے میٹرک کا امتحان پاس کیا اور پھر اورینٹل کالج حیدرآباد میں سندھی زبان کے استاد مقرر ہو گئے۔ اس دور میں ڈاکٹر نبی بخش بلوچ کی زیر نگرانی جامع سندھی لغات پروجیکٹ میں اسسٹنٹ بھی رہے۔ 1956ء میں حیدرآباد سے کراچی منتقل ہو گئے۔ کراچی میں بہت سی سندھی فلموں کی کہانیاں، گیت اور مکالمے لکھے، جن میں عمر ماروی، سسی پنہوں اور نئی کرن جیسی کامیاب فلمیں شامل ہیں۔ انہوں نے فلموں میں اداکاری کے جوہر بھی دکھائے۔ کچھ وقت کے لیے ریڈیو پاکستان میں اسکرپٹ ایڈیٹر بھی رہے۔ 1958ء سے 1959 تک سندھی ادبی بورڈ کراچی ، 1960ء سے 1962ء تک وزارت اطلاعات و نشریات کے ماہنامہ جریدے**نئی زندگی** حیدرآباد سے وابستہ رہے۔ 1963ء میں عبد اللہ ہارون کالج کراچی میں سندھی کے استاد مقرر ہوئے۔ رشید احمد لاشاری مسلسل لکھنے والے ادیب اور شاعر تھے۔ وہ سندھی اور اردو زبان میں اپنی زندگی آخری حصہ تک لکھتے رہے۔ ان کا محبوب موضوع سندھ کے معروف صوفی شعرا شاہ عبد اللطیف بھٹائی اور سچل سرمست کے حیات اور افکار تھے۔ اس موضوع پر ان کی متعدد کتابیں شائع ہو چکی ہیں۔ اس کے علاوہ انہوں نے سندھ سے تعلق رکھنے والے بہت سے شعرا کے کلام کو مدون و مرتب بھی کیا ہے، تین جلدوں میں تاریخ اسلام بھی لکھی جو 1954ء میں شائع ہوئی۔

تصانیف
------

* سندھی معلم 1951ء
* اردو اصول 1951ء
* شاہ کے رسالے کے سُر 1954ء
* تاریخ اسلام (تین جلدیں) 1954ء
* سُر حسینی 1954ء
* سُر کلیان عرف تصوف کا آئینہ 1954ء
* لطیفی باغ کے سیر 1956ء
* کلیات گدا (ترتیب) 1957ء
* سچل کا سرائیکی رسالہ 1958ء
* سُر مارئی 1960ء
* شاہ جوں وایوں (شاہ کی کافیاں) 1966ء
* بھلے شاہ کی کافیاں 1962ء
* یوسف زلیخا 1964ء
* محسن اعظم اور محسنین 1964ء
* حضرت سلطان باہو 1964ء
* سچل سرمست (سچل سرمست کی سوانح اردو زبان میں) 1966ء
* سچل جو رسالو (سچل کا سندھی کلام) 1965ء

وفات
----

رشید احمد لاشاری 20 ستمبر 1970ء کو وفات پا گئے۔

حوالہ جات
---------

1. ↑  رشید احمد لاشاری، سچل سرمست، محکمہ ثقافت و سیاحت حکومت سندھ، ص 12
2. ↑  سچل سرمست، ص 13
3. ↑  سچل سرمست، ص 14
**آرتی**  (انگریزی: Aarti)
1962ء کی ہندوستانی سنیما کی ہندی زبان کی فلم ہے جس کی ہدایت کاری پھانی مجمدار نے کی ہے اور تاراچند برجاتیا نے پروڈیوس کیا ہے۔ فلم میں مینا کماری آرتی کے ٹائٹل رول میں ہیں، جس میں اشوک کمار، پردیپ کمار اور ششیکلا اہم کرداروں میں نظر آ رہے ہیں۔ یہ سنسکار لکشمی پر مبنی ہے، جو پرفُل دیسائی کا لکھا ہوا ڈراما ہے۔

کہانی
-----

دیپک (پردیپ کمار) نامی ایک بے روزگار نوجوان آرتی گپتا (مینا کماری)، ایک محنتی اور سرشار ڈاکٹر کو ڈوبنے سے بچاتا ہے، اور آخر کار دونوں ایک دوسرے سے محبت کرنے لگتے ہیں، حالانکہ وہ والدین پہلے ہی ڈاکٹر پرکاش (اشوک کمار) سے شادی کے لیے اس کی منگنی کر چکے ہیں۔
اگرچہ آرتی کے والد اس رشتے کو سختی سے ناپسند کرتے ہیں، دیپک اور آرتی نے شادی کرلی۔ وہ اس کے اور اس کے خاندان کے ساتھ چلی جاتی ہے، جس میں اس کے والد (جاگیردار)، بڑا بھائی، نرنجن (رمیش دیو)، بھابھی، جسونتی (ششیکلا) اور ان کے تین بچے شامل ہیں۔
پرکاش (آرتی کا سابق منگیتر) اس خاندان کا دوست ہوتا ہے، جیسا کہ آرتی کے پیدائشی خاندان کا بھی ہوتا ہے، اور وہ دونوں خاندانوں سے ملاقاتیں کرتا رہتا ہے۔ اس سے آرتی کی ازدواجی زندگی میں اختلاف آجاتا ہے، یہاں تک کہ دیپک اسے چھوڑنے کو کہتا ہے، اور وہ اپنے والد کے گھر لوٹ جاتی ہے۔ اس کے بعد دیپک کا ایک سنگین حادثہ ہوا، جب پرکاش واحد سرجن ہیں جو اس کا آپریشن کرسکتے ہیں۔ وہ صرف اس صورت میں اس پر آپریشن کرنے پر راضی ہوتا ہے جب آرتی اس کے پاس واپس آنے اور اپنے شوہر کو بھول جانے کا وعدہ کرتی ہے۔

آرتی نے 1963ء کے سالانہ فلم فیئر ایوارڈز میں دو نامزدگیاں حاصل کیں، اور ایک ایوارڈ جیتا۔ ششیکلا نے اپنا پہلا فلم فیئر ایوارڈ جیتا تھا۔
یہ وہ سال تھا جب مینا کماری نے اپنے کریڈٹ پر بہترین اداکارہ کے لیے تینوں نامزدگی حاصل کرکے ریکارڈ بنایا تھا۔

مزید دیکھیے
-----------

* ہندوستانی سنیما

حوالہ جات
---------

1. ↑  B. Vijayakumar (12 اپریل 2015)۔ "Manaswini – 1968"۔ The Hindu۔ 9 مئی 2020 میں اصل سے آرکائیو شدہ۔ اخذ شدہ بتاریخ 12 نومبر 2019  الوسيط `|url-status=` تم تجاهله (معاونت); تحقق من التاريخ في: `|access-date=, |date=, |archive-date=` (معاونت)
**منچلی**  (انگریزی: Manchali)
1973ء کی ایک ہندی زبان کی رومانٹک ڈراما فلم ہے جسے راجہ نواتھے نے پروڈیوس کیا اور ہدایت کاری کی ہے،  جس میں سنجیو کمار، لینا چنداورکر، ناظمہ اور نروپا رائے شامل ہیں۔ ٹائٹل ٹریک بہت دلکش اور مقبول تھا۔
یہ سنجیو کمار کے ساتھ مزاحیہ کردار میں سب سے مشہور فلموں میں سے ایک تھی (دیگر ودھاتا، سیتا اور گیتا، اور انگور)۔
میوزک ڈائریکٹر لکشمی کانت پیارے لال تھے۔ یہ فلم کی کہانی ستیندر شرت کے ناول سویمبر پر مبنی تھی۔ ٹیمنگ آف دی شریو کے شیڈز ہیں کہ کس طرح ہیرو لڑکی کو آمادہ کرتا ہے۔

کہانی
-----

کہانی ایک امیر بگڑی ہوئی لڑکی لینا کے بارے میں ہے جو شادی نہیں کرنا چاہتی اور شوہر کی خدمات حاصل کرتی ہے۔
وہ اپنے چچا اور چچی کے ساتھ رہتی ہے جو اس کے دولت کے سرپرست ہیں جب تک کہ وہ اپنے مرحوم والد کی وصیت کے مطابق شادی نہیں کر لیتی۔
ایک مضبوط اور خود پسند شخص ہونے کے ناطے، لینا اپنی بہترین دوست پشپا کے مشورے پر ایک منصوبہ بناتی ہے، اپنی دولت کے اہل ہونے کے لیے شادی کے معاہدے کے تحت ایک جعلی شوہر کی خدمات حاصل کرتی ہے۔
جب کہ اس کے چچا اور چچی اس کے لیے مناسب شادی کی تجاویز تلاش کر رہے ہیں، وہ خود ایک اہل بیچلر کے لیے اخبار میں اشتہار دیتی ہے جو کچھ مالیاتی فائدے کے لیے جعلی شادی کا معاہدہ کرنا چاہتا ہے۔
اس کے اشتہار کا جواب ایک سشیل کمار نے دیا ہے، جو بہت سے لوگوں کے درمیان دہر دون کا ایک اچھا لگ رہا ہے۔
وہ اپنی دوست پشپا کے ساتھ سشیل کمار کے بارے میں فیصلہ کرتی ہے اور سشیل کمار کو بتاتی ہے کہ وہ معاہدہ کے مطابق اس سے شادی کرنے کے لیے دہر دون آئے گی۔ اس کے بعد وہ اپنے چچا اور چچی سے اعلان کرتی ہے کہ اسے ایک موزوں جیون ساتھی مل گیا ہے اور وہ اس سے اکیلے شادی کرنے کے لیے دہرہ دون جا رہی ہے۔

مزید دیکھیے
-----------

* ہندوستانی سنیما

حوالہ جات
---------

1. ↑   — اخذ شدہ بتاریخ: 8 اپریل 2016
2. ↑  Dennis Bartholomeusz، Poonam Trivedi (2005)۔ India's Shakespeare: Translation, Interpretation, and Performance۔ Pearson Education India۔ صفحہ: 253–۔ ISBN 978-81-7758-131-7
**روم ان روم** (انگریزی: Room in Rome) (ہسپانوی زبان Habitación en Roma)
2010ء کی ایک ہسپانوی شہوت انگیز رومانٹک طربیہ ڈراما فلم ہے، جس میں روم کے ایک ہوٹل کے کمرے میں ایک ہی رات میں دو خواتین (البا اور نتاشا) کے جذباتی اور جنسی تعلقات کو دکھایا گیا ہے۔ پلاٹ ڈھیلے انداز میں ایک اور فلم "ان بیڈ" پر مبنی ہے۔ روم ان روم جولیو میڈم کی پہلی انگریزی زبان کی فلم تھی۔

کہانی
-----

جون میں گرمیوں کے پہلے دن کے دوران، روم میں ایک 30 سالہ ہسپانوی سیاح البا، روم میں اپنی دونوں چھٹیوں کی آخری رات کے دوران ایک کم عمر روسی خاتون نتاشا کو اپنے ہوٹل کے کمرے میں لے کر آتی ہے۔ نائٹ کلب میں ان کی ملاقات کیسے ہوئی اس کی تفصیلات مبہم ہیں۔
ایک بار کمرے میں آنے کے بعد، نتاشا پہلے تو کافی ہچکچاہٹ کا اظہار کرتی ہے، اور اصرار کرتی ہے کہ وہ سیدھی ہے، لیکن واضح طور پر زیادہ تجربہ کار البا نے نتاشا کی ہچکچاہٹ پر بڑی تدبیر سے قابو پالیا۔ البا کی خوشامد اور لالچ میں، نتاشا اپنی جنسی ترقی کا جواب دیتی ہے، لیکن یہ برقرار رکھتی ہے کہ وہ سیدھی ہے اور اس نے کبھی کسی عورت کے ساتھ جنسی تعلق نہیں کیا۔ البا نے دعویٰ کیا کہ وہ ایک نسوانی ہم جنس پرست ہے اور اس نے کبھی کسی مرد کے ساتھ جنسی تعلق نہیں کیا۔

البا اور نتاشا پہلے کپڑے اتار کر بستر پر لیٹ جاتے ہیں، لیکن نتاشا اب بھی بہت گھبراتی ہیں۔ البا تجویز کرتا ہے کہ وہ پہلے ساتھ ساتھ لیٹتے ہیں اور صرف اتفاق سے ایک دوسرے کے چہروں کو چھوتے ہیں۔ وہ اس وقت تک ایسا کرتے ہیں جب تک کہ البا اتنی پرسکون نہ ہو جائے کہ وہ سو جائے۔ نتاشا خاموشی سے بستر سے اٹھتی ہے، کپڑے پہنے اور کمرے سے باہر نکلتی ہے، سوچتی ہے کہ کیا ہوتا اگر وہ ٹھہرتی اور البا کی طرف اپنے تجسس اور کشش کو پورا کرتی۔
جانے کی جلدی میں، نتاشا اپنا سیل فون پیچھے چھوڑ دیتی ہے، اور رنگ ٹون البا کو جگا دیتی ہے۔ نتاشا جلد ہی واپس آتی ہے اور البا سے اس کا سیل فون مانگتی ہے، لیکن دوبارہ کمرے میں داخل ہونے سے گریزاں ہے۔ جب میکس نامی رات کی شفٹ کا ایک ویٹر وہاں سے گزرتا ہے، البا نتاشا کو پکڑ کر واپس کمرے میں لے جاتی ہے۔ نتاشا کے ہوٹل کے محل وقوع کے بارے میں بات کرتے ہوئے اور پہلی صدی کے روم کے پرانے نقشے کو دیکھتے ہوئے، البا اپنے ننگے جسم کے ساتھ نتاشا کے ساتھ چھیڑ چھاڑ کرتی رہتی ہے۔ نتاشا جلد ہی البا کی طرف اپنی کشش اور تجسس کا شکار ہو جاتی ہے، جس کی وجہ سے وہ ایک بار پھر جلدی سے کپڑے اتار کر بستر پر چلی جاتی ہے جہاں اس نے اور البا نے پہلی بار جنسی تعلقات استوار کیے تھے۔

مزید دیکھیے
-----------

* طربیہ ڈراما

حوالہ جات
---------

1. ↑   — اخذ شدہ بتاریخ: 8 اپریل 2016
2. ↑   — اخذ شدہ بتاریخ: 8 اپریل 2016
3. ↑  "Room in Rome"۔ Spanish Film Festival۔ 20 نومبر 2015 میں اصل سے آرکائیو شدہ۔ اخذ شدہ بتاریخ 27 جنوری 2011  الوسيط `|url-status=` تم تجاهله (معاونت); تحقق من التاريخ في: `|access-date=, |archive-date=` (معاونت)
**فاسٹ باؤلنگ** جسے تیز گیند بازی بھی کہا جاتا ہے۔ کرکٹ کے کھیل میں باؤلنگ کے دو اہم طریقوں میں سے ایک ہے، دوسرا اسپن باؤلنگ ہے۔ تیز گیند بازی کے پریکٹیشنرز کو عام طور پر *تیز* گیند باز، تیز گیند باز یا *پیس* *مین* کہا جاتا ہے۔ انھیں *سیون* باؤلر، *سوئنگ* باؤلر یا *تیز گیند باز بھی کہا جا سکتا ہے جو اپنی ڈیلیوری کی نمایاں خصوصیت کو ظاہر کرنے کے لیے اسے سوئنگ کر سکتے ہیں* ۔ ایک خالص سوئنگ باؤلر کو تیز رفتار کی ضرورت نہیں ہوتی حالانکہ جدید دور میں ٹیسٹ کی سطح پر سرشار میڈیم پیس سوئنگ باؤلرز شاذ و نادر ہی نظر آتے ہیں۔ تیز گیند بازی کا مقصد گیند کو اس انداز میں پہنچانا ہے کہ بلے باز غلطی کا باعث بنے۔ گیند باز سخت کرکٹ گیند کو پیشین گوئی کے قابل، لکیری رفتار سے کافی تیز رفتار سے ہٹ کر یہ حاصل کرتا ہے جو بلے باز کو اس کی تلافی کرنے کے وقت کو محدود کرتا ہے۔ گیند کی سلائی (سیون) کی وجہ سے ہونے والے انحراف کے لیے، گیند پچ سے اچھالتی ہے اور بلے باز کے جسم سے ہٹ جاتی ہے یا ان کی طرف اندر کی طرف۔ دوسری طرف سوئنگ باؤلرز بھی گیند کی سیون کا استعمال کرتے ہیں لیکن مختلف طریقے سے۔ 'باؤل سوئنگ' کا مطلب کرکٹ کی گیند کو ہوا کے ذریعے منحنی خطوط پر آمادہ کرنا ہے۔ سوئنگ باؤلرز سیون کی سمت بندی، ریلیز کے مقام پر جسم کی پوزیشن، غیر متناسب بال پالش اور گیند پر ایروڈائنامک اثر ڈالنے کے لیے ترسیل کی رفتار میں تغیرات کا استعمال کرتے ہیں۔ باؤلر کی طرف سے انحراف یا 'سائیڈ وے حرکت' پیدا کرنے کی صلاحیت بلے باز کے لیے گیند کی پرواز کو درست طریقے سے حل کرنا مشکل بنا سکتی ہے۔ گیند کی رفتار کا ایک غیر متوقع راستہ بنانے کی اس صلاحیت سے آگے، تیز ترین گیند باز صرف اس رفتار سے گیند پہنچا کر اتنے ہی طاقتور ہو سکتے ہیں کہ ایک بلے باز یا تو صحیح یا بالکل بھی رد عمل ظاہر کرنے میں ناکام ہو جائے، جبکہ اسپن باؤلرز بھی بلے بازوں کو دھوکا دینے کی کوشش کرتے ہیں۔ وہ ایک مختلف انداز میں ایسا کرتے ہیں۔ موثر اسپن گیند باز ڈیلیوری کی بہت کم رفتار کی تلافی کرتے ہیں اور گیند کو عام فاسٹ باؤلنگ کے مقابلے میں کافی زیادہ انتہائی انداز میں انحراف کرنے کی صلاحیت رکھتے ہیں۔

حوالہ جات
---------
جسٹس **انا چانڈی** (1905–1996ء)، جیسے **انا چاندی** کے نام سے بھی جانا جاتا ہے، ہندوستان میں پہلی خاتون جج (1937ء) اور پھر عدالت عالیہ کی جج (1959ء) تھیں۔ وہ درحقیقت ایملی مرفی کے ساتھ برطانوی سلطنت میں پہلی خاتون ججوں میں سے ایک تھیں۔

زندگی
-----

انا چانڈی 1905ء میں سابقہ ریاست تراونکور میں پیدا ہوئیں اور ان کی پرورش تروواننتاپورم میں ہوئی۔  وہ ایک اینجلیکن شامی عیسائی تھی جس نے بعد کی زندگی میں کاتھولک مذہب کو قبول کیا۔   1926ء میں پوسٹ گریجویٹ ڈگری حاصل کرنے کے بعد، وہ اپنی ریاست میں قانون کی ڈگری حاصل کرنے والی پہلی خاتون بن گئیں۔ انھیں بار میں بلایا گیا اور 1929ء کے بعد سے بطور بیرسٹر پریکٹس کی۔ 1931-32ء میں، اس نے تراونکور کی ریاست کی قانون ساز اسمبلی کے لیے الیکشن لڑا اور منتخب ہو گئیں۔ انھوں نے 1932-34ء کی مدت کے دوران ایک قانون ساز کے طور پر خدمات انجام دیں۔

1937ء میں، مہاراجا نے اپنے دیوان (پہلے وزیر)، سر سی پی رامسوامی ایر کے مشورے پر چانڈی کو تراونکور میں منصف کے طور پر مقرر کیا تھا۔ اس سے چانڈی ہندوستان کی پہلی خاتون جج بن گئیں۔ 1948ء میں وہ ضلعی جج کے عہدے پر فائز ہوئیں۔   9 فروری 1959ء کو کیرالہ عدالت میں تعینات ہونے پر وہ بھارتی عدالت عالیہ میں پہلی خاتون جج بنیں۔ وہ 5 اپریل 1967ء کو اپنی ریٹائرمنٹ تک اسی عہدے پر رہیں۔  اپنی ریٹائرمنٹ میں، چانڈی نے لا کمیشن بھارت میں خدمات انجام دیں اور *آتما کتھا* (1973ء) کے عنوان سے ایک خود نوشت بھی لکھی۔ ان کا انتقال 1996ء میں ہوا۔ 

ایک وکیل، سیاست دان اور جج کے طور پر اپنے پوری زندگی میں، چانڈی نے بیک وقت خواتین کے حقوق کے مقصد کو فروغ دیا، خاص طور پر *شریمتی* کے ذریعے، جو اس نے قائم کیا تھا اور اس کی تدوین کی تھی۔  اکثر ایک "پہلی نسل کی خواتین" کے طور پر بیان کیا جاتا ہے، چانڈی نے 1931ء میں شری ملم پاپولر اسمبلی کے انتخاب کے لیے مہم چلائی تھی۔   اسے اپنے مقابلہ اور اخبارات دونوں سے دشمنی کا سامنا کرنا پڑا۔  لیکن وہ 1932-34ء کی مدت کے لیے منتخب ہوئیں۔

مزید دیکھیے
-----------

* دنیا بھر میں پہلی خاتون وکلاء

حوالہ جات
---------

1. ↑  "'Manu and the 'muse'"۔ The Telegraph India۔ 4 June 2016۔ 07 جون 2016 میں اصل سے آرکائیو شدہ
2. ↑  J. Devika (2005)۔ Her-self: Early Writings on Gender by Malayalee Women, 1898–1938 (بزبان انگریزی)۔ Popular Prakashan۔ صفحہ: 113۔ ISBN 978-81-85604-74-9
3. ↑  Kate Mosse (13 October 2022)۔ Warrior Queens & Quiet Revolutionaries: How Women (Also) Built the World (بزبان انگریزی)۔ Pan Macmillan۔ صفحہ: 115۔ ISBN 978-1-5290-9221-9
4. ↑  Anna Chandy (1973)۔ Athmakatha (The autobiography of Anna Chandy)۔ Thrissur: Carmel Books
5. 1 2 3 4  Devika J. (2005)۔ Herself۔ Popular Prakashan۔ صفحہ: xxiv۔ ISBN 9788185604749
6. ↑  "First to appoint a lady advocate – Mrs. Anna Chandy — as District Judge."۔ 05 جولا‎ئی 2008 میں اصل سے آرکائیو شدہ۔ اخذ شدہ بتاریخ 27 مئی 2008
7. ↑  "Former Judges of High Court of Kerala"۔ اخذ شدہ بتاریخ 27 مئی 2008
8. ↑  K. Ravi Raman، مدیر (2010)۔ Development, Democracy and the State: Critiquing the Kerala Model of Development۔ Routledge۔ صفحہ: 179۔ ISBN 9781135150068
9. ↑  Swapna Mukhopadhyay، مدیر (2007)۔ The Enigma of the Kerala Woman: A Failed Promise of Literacy۔ Berghahn Books۔ صفحہ: 113۔ ISBN 9788187358268
**اسکیٹر گرل** (انگریزی: Skater Girl)
2021ء کی نوجونی کی اسپورٹس ڈراما فلم ہے جس کی ہدایت کاری منجری مکی جانی نے کی ہے۔ کاسٹ میں نئے آنے والے ریچل سنچیتا گپتا اور شفین پٹیل شامل ہیں، اور امرت مگھیرا، جوناتھن ریڈون اور وحیدہ رحمن بھی ہیں۔
اسے منجری اور ونتی ماکیجانی نے لکھا، جنہوں نے اپنی بھارتی پروڈکشن کمپنی میک پروڈکشن کے ذریعے اس فلم کو مشترکہ طور پر تیار کیا۔ یہ 11 جون 2021ء کو نیٹ فلکس کے ذریعہ جاری کیا گیا تھا۔

کہانی
-----

موجودہ دور میں راجستھان کے ایک دور افتادہ گاؤں میں، نوعمر پریرنا روایت اور اپنے والدین کے فرض سے پابند زندگی گزار رہی ہے۔
جب لندن سے تعلق رکھنے والی ایڈورٹائزنگ ایگزیکیٹو جیسیکا اپنے مرحوم والد کے بچپن کے بارے میں مزید جاننے کے لیے گاؤں پہنچتی ہے، تو پریرنا اور دیگر مقامی بچوں کو جیسکا اور اس کے پرانے دوست ایرک کی بدولت ایک دلچسپ نئے ایڈونچر سے متعارف کرایا جاتا ہے جو اسکیٹ بورڈ پر شہر کی سیر کرتا ہے۔
بچے کھیل سے متاثر ہو جاتے ہیں، گاؤں میں سکیٹنگ کرتے ہیں، ہر چیز اور اپنے آس پاس کے ہر فرد کو متاثر کرتے ہیں۔
اپنے نئے جذبے کو بااختیار بنانے اور ان کی حوصلہ افزائی کرنے کے لیے پرعزم، جیسیکا نے بچوں کو اپنا سکیٹ پارک بنانے کے لیے ایک مشکل جنگ کا آغاز کیا، پریرنا کے لیے معاشرے کی اپنی توقعات کے مطابق ہونے یا قومی اسکیٹ بورڈنگ چیمپئن شپ میں حصہ لینے کے اپنے خواب کو پورا کرنے کے درمیان میں ایک مشکل انتخاب کیا۔

پروڈکشن
-------

ڈیزرٹ ڈولفن کے عنوان سے فلم کی پروڈکشن راجستھان کے ادے پور کے قریب ایک گاؤں کھیم پور میں ہوئی جو فلم دی بیسٹ ایگزوٹک میریگولڈ ہوٹل کا مقام بھی تھا۔ فلم کے مرکزی سیٹ کے طور پر، پروڈیوسروں نے کھیم پور میں راجستھان کا پہلا اور بھارت کا سب سے بڑا اسکیٹ پارک بنایا۔ فلم نے ریاست ہائے متحدہ، کینیڈا اور بھارت کے عملے کو اکٹھا کیا۔ فلم کی پروڈکشن 2020ء کے اوائل میں مکمل ہوئی۔

مزید دیکھیے
-----------

* اسکیٹ بورڈ

حوالہ جات
---------

1. ↑  R.M. Vijayakar (16 اگست 2019)۔ "waheeda-rehman-returns-to-udaipur-years-after-guide-for-desert"۔ IndiaWest  تحقق من التاريخ في: `|date=` (معاونت)
[*مردہ ربط*]
2. ↑  Rebecca Rubin (2021-04-27)۔ "Netflix's Packed Summer Movie Slate Includes 'Kissing Booth 3' and Bob Ross Documentary"۔ Variety۔ اخذ شدہ بتاریخ 14 مئی 2021
3. ↑  Natasha Coutinho (17 مئی 2019)۔ "Mac Mohan's Daughters Manjari and Vinati enter Bollywood with Indias first film on skateboarding"۔ Mid-day۔ اخذ شدہ بتاریخ 3 دسمبر 2022  تحقق من التاريخ في: `|access-date=, |date=` (معاونت)
4. ↑  Skyler Shuler (17 مارچ 2020)۔ "Manjari Makijany Will Direct The Dance Film 'Spin' For Disney+"۔ The DisInsider۔ اخذ شدہ بتاریخ 24 جولائی 2020  تحقق من التاريخ في: `|access-date=, |date=` (معاونت) سانچہ:Better source needed
| اصطلاح | term |
| --- | --- |
| اقدار  توزیع  دالہ  کمیت  تَراكُمی  دو رقمی  متوقع قدر  تَفاوُت | values  distribution  function  mass  cumulative  binomial  expected value  variance |

تصویر 2: دو رقمی توزیع کی *احتمال کمیت دالہ* {\displaystyle \ p\_{X}(.)}
تصویر 3: دو رقمی توزیع کی *تَراكُمی توزیع احتمال دالہ* {\displaystyle \ F\_{X}(.)}
*دو رقمی توزیعِ احتمال* ایک توزیعِ احتمال ہے جو درج ذیل حالات میں کام آتی ہے۔
بعض اوقات ایک ہی تجربہ کو متعدد بار دہرایا جاتا ہے (جیسے سکے کو بار بار فضا میں اچھالا جائے)۔ ایسے بار بار آزمائش میں فرض کرو کہ:

* دو ممکنہ نتائج ہیں، "کامیابی" اور "ناکامی"
* ہر آزمائش پر "کامیابی" کا احتمال *p* ہے اور "ناکامی" کا احتمال {\displaystyle \ 1-p}
* آزمائش کی تعداد *n* ہے
* ہر آزمائش دوسری آزمائشوں سے آزاد ہے

فرض کرو کہ تصادفی متغیر *X* ہے، جو ان *n* آزمائشوں میں "کامیابی" کی تعداد ظاہر کرتا ہے۔ اس متفرد تصادفی متغیر کا حیطہ

{\displaystyle \{0,1,2,\cdots ,n\}}
ہے اور توزیعِ احتمال کمیت فنکشن

{\displaystyle \ p\_{X}(x)=\Pr(X=x)}
{\displaystyle p\_{X}(x)={\frac {n!}{x!(n-x)!}}p^{x}(1-p)^{n-x}}
اس توزیع احتمال کو "دو رقمی توزیع" کے نام سے پکارا جاتا ہے۔ ( یہاں *!* کی علامت عامِلیہ کو ظاہر کرتی ہے۔)

### متوقع قدر

دو رقمی توزیعِ احتمال شدہ تصادفی متغیر *X* کی متوقع قدر {\displaystyle \ E(X)}

{\displaystyle E(X)=\sum \_{x=0}^{n}xp\_{X}(x)=np}
تصویر 2 میں سرخ خطِ منحنی کے مطابق
{\displaystyle E(X)=np=40\times 0.5=20}

### تفاوت

دو رقمی توزیعِ احتمال شدہ تصادفی متغیر *X* کا تفاوت

{\displaystyle \ {\hbox{var}}(X)=np(1-p)}
تصویر 2 میں سرخ خطِ منحنی کے مطابق تَفاوُت
{\displaystyle {\hbox{var}}(X)=np(1-p)=40\times 0.5\times (1-.5)=10}
اور معیاری انحراف
{\displaystyle \ {\hbox{std. dev. (X)}}=10^{\frac {1}{2}}\approx 3.16}

مزید دیکھیے
-----------

* 

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات 



|  |  |
| --- | --- |
|  | ویکی ذخائر پر **دو رقمی توزیع** سے متعلق سمعی و بصری مواد ملاحظہ کریں۔ |